CELEX: C2007/315/27
Language: sk
Date: 2007-12-22 00:00:00
Title: Vec C-240/06: Rozsudok Súdneho dvora (prvá komora) z  25. októbra 2007 (návrh na začatie prejudiciálneho konania, ktorý podal Korkein hallinto-oikeus – Fínsko) – Konanie začaté na návrh Fortum Project Finance SA (Článok 56 ods. 1 ES — Smernica 69/335/EHS — Článok 12 ods. 1 písm. a) a c) — Výnimka zo zákazu dvojitého zdanenia vkladov — Vklad v podobe akcií spoločnosti usadenej v inom členskom štáte — Výmena akcií — Daň z prevodov majetku)

22.12.2007   
            
            
               SK
            
            
               Úradný vestník Európskej únie
            
            
               C 315/17
            
         Rozsudok Súdneho dvora (prvá komora) z 25. októbra 2007 (návrh na začatie prejudiciálneho konania, ktorý podal Korkein hallinto-oikeus – Fínsko) – Konanie začaté na návrh Fortum Project Finance SA
   (Vec C-240/06) (1)
   
   (Článok 56 ods. 1 ES - Smernica 69/335/EHS - Článok 12 ods. 1 písm. a) a c) - Výnimka zo zákazu dvojitého zdanenia vkladov - Vklad v podobe akcií spoločnosti usadenej v inom členskom štáte - Výmena akcií - Daň z prevodov majetku)
   (2007/C 315/27)
   Jazyk konania: fínčina
   Vnútroštátny súd, ktorý podal návrh na začatie prejudiciálneho konania
   Korkein hallinto-oikeus
   Účastníci konania pred vnútroštátnym súdom
   
      Žalobkyňa: Fortum Project Finance SA
   Predmet veci
   Návrh na začatie prejudiciálneho konania – Korkein hallinto-oikeus – Výklad článku 56 ES a článku 12 ods. 1 písm. c) smernice Rady 69/335/EHS zo 17. júla 1969 o nepriamych daniach z tvorby a navyšovania základného imania (Ú. v. ES L 249, s. 25; Mim. vyd. 09/001, s. 11) – Výnimka zo zákazu dvojitého zdanenia kapitálovou daňou – Vecný vklad vo forme akcií do spoločnosti so sídlom v inom členskom štáte – Daň z prevodu akcií
   Výrok rozsudku
   Smernica Rady 69/335/EHS zo 17. júla 1969 o nepriamych daniach z tvorby a navyšovania základného imania, zmenená a doplnená smernicou Rady 85/303/EHS z 10. júna 1985, sa má vykladať tak, že jej článok 12 ods. 1 písm. c) sa neuplatňuje na vyrubenie dane, akou je fínska daň z prevodov majetku (varainsiirtovero), ak sú cenné papiere prevádzané ako vklad do kapitálovej spoločnosti, ktorá za tento prevod ako protiplnenie odovzdá svoje novoemitované vlastné akcie. Vyrubenie takejto dane je povolené podľa článku 12 ods. 1 písm. a) uvedenej smernice.
   
      (1)  Ú. v. EÚ C 178, 29.7.2006.